kardosdrur/scandi-wiki huggingface dataset:
Smart (bilmærke)

Smart er et bilmærke under Daimler AG, som er specialiseret i fremstilling af mikrobiler. Virksomheden har hovedsæde Böblingen i Tyskland og den primære fabrik Hambach i Frankrig. Virksomhedens køretøjer markedsføres som smart med et logo, der også gør brug af bogstavet "c" for "compact" og en pil for "forward thinking".

Smart i Danmark 
Mærket har været uden betydning i Danmark indtil midten af 2007. Ændringen af registreringsafgiftsloven den 25-04-2007 medførte, at dieseldrevne personbiler fik et nedslag i registreringsafgiften på kr. 4.000 pr km/l, de kunne køre over 18 km/l. Samtidig blev der indført diverse fradrag for sikkerhedsudstyr. Dette gjorde Smarten til en prismæssig attraktiv bil, der fra ny af i grundversionen kan fås for under 95.000kr mod tidligere omkring kr. 160.000.-

Importen blev startet af Eurobiler i Herlev, og siden marts 2009 har også Mercedes importøren igen begyndt med at tage Smart biler til Danmark. Markedet er stærkt  ombejlet, og der er diverse parallelimportører, der henter Smart biler fra forskellige europæiske lande.

Modeller 

Smart er hovedsagelig kendt for 2 personers Coupe modeller, men mærket har i en periode ligeledes produceret roadster og firepersoners modellen fourfour.

I Danmark er stor set alle registrerede Smart biler Fortwo modeller.
Modellen 451 kom i maj 2007. Den kan nemt genkendes ved at have to baglygter mod tidligere tre.
Modellen 450 blev produceret fra 1998 til maj 2007, kendetegnet er her tre baglygter.

Kilder

Eksterne henvisninger 
www.smart.com

Bilmærker
Daimler AG
Etableret i 1994
Bilproducenter fra Tyskland
Alfred Hertz

Alfred Abraham Hertz (født 16. oktober 1871 i København, død 12. april 1939) var en dansk erhvervsleder.

Han var søn af vare- og vekselmægler Martin Hertz (død 1915) og hustru Dina f. Meyer (død 1900), blev student i 1889 fra Borgerdydskolen på Christianshavn, cand.polyt. I 1895, assistent ved Mineralogisk Museum og samtidig hos Dethlefsen & Meyers kemiske Laboratorium indtil 1896, hvorefter han var på studierejser i læderbranchen i udlandet.

Ved hjemkomsten i 1897 blev han teknisk direktør for Hertz Garveri & Skotøjsfabrik og kompagnon med sin farbror Meyer Hertz. Da dette fusionerede med M.I. Ballins Sønner til Ballin & Hertz i 1918, blev han direktør for det nye selskab, hvilket han var, indtil han i 1921 måtte trække sig fra posten som følge af sygdom.

Han var censor ved Polyteknisk Læreanstalt fra 1915, medlem af Sø- og Handelsretten fra 1924 og var bestyrelsesmedlem i andre firmaer. I 1936 blev han Ridder af Dannebrog.

Hertz blev gift 4. juni 1897 i Synagogen i København med Ellen Seligmann (født 13. januar 1878 i København, død 1945 i Theresienstadt), datter af grosserer Adolph Seligmann (1839-1912) og Viga Wagner (1844-1924).

Han er begravet på Mosaisk Vestre Begravelsesplads. Hertz er gengivet på P.S. Krøyers maleri Industriens Mænd (1904).

Referencer

Kilder 
 Kraks Blaa Bog 1929

Eksterne henvisninger 
 Alfred Hertz' fotoalbum, heilesen.dk, hentet 

Alfred
Riddere af Dannebrog
Ingeniører fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Jøder fra Danmark
Fabrikanter fra Danmark
Medlemmer af Sø- og Handelsretten
Landkreis Regensburg

Landkreis Regensburg er den sydligste landkreis i Regierungsbezirk Oberpfalz  i den   tyske delstat Bayern. Den gerænser i nordvest til Landkreis Neumarkt in der Oberpfalz, mod nord til Landkreis Schwandorf, mod nordøst til Landkreis Cham (alle i Oberpfalz), mod øst til Landkreis Straubing-Bogen, mod syd til Landkreis Landshut og i sydvest til Landkreis Kelheim (alle i Niederbayern). Den kreisfri by Regensburg ligger som en enklave, helt omgivet af Landkreis Regensburg.

Geografi 
Landkreisen omfatter  Donaudalen, og dalene til floderne Laaber, Regen og Naab, der alle er bifloder til  Donau. Mod øst udgør Kreisen udkanten af Bayerischer Wald, og i vest er der udløbere af Fränkische Alb.

Landkreisens areal er på 1.395,92 km². Den største udstrækning fra øst til vest er ca. 61 km og fra  nord til syd ca. 52 km. Det højeste punkt er Brennberg, der er 653 moh., og det laveste punkt er Gmünder Au, der er 320 moh.

Byer og kommuner
Landkreis Regensburg omfatter 41 kommuner, hvoraf 3 er byer og 8 købstæder.
Kreisen havde   indbyggere pr.    

Verwaltungsgemeinschafte
Alteglofsheim(Kommunerne Alteglofsheim og Pfakofen)
Donaustauf(Markt Donaustauf og kommunerne Altenthann und Bach a.d.Donau)
Kallmünz(Markt Kallmünz og kommunerne Duggendorf og Holzheim a.Forst)
Laaber(Markt Laaber und kommunerne Brunn og Deuerling)
Pielenhofen-Wolfsegg(Kommunerne Pielenhofen og Wolfsegg)
Sünching(Kommunerne Aufhausen, Mötzing, Riekofen og Sünching)
Wörth a.d.Donau(Byen Wörth a.d.Donau og kommunen Brennberg)

Eksterne henvisninger
Medal of Freedom

Medal of Freedom var en amerikansk medalje og udmærkelse indstiftet af Harry S. Truman, som var tiltænkt skulle tildeles af udenrigs-, krigs- eller flådeministeren, men blev også tildelt af Dwight D. Eisenhower og John F. Kennedy. Medaljen blev tildelt mellem 1945 og 1961, den første kvinde og amerikanske statsborger til at modtage den var Anna M. Rosenberg af krigsminister Robert P. Patterson.

Medaljen som blev erstattet af Presidential Medal of Freedom indstiftet af John F. Kennedy, tildeltes civile som hjalp USA og dets allierede i krigsindsatsen under 2. verdenskrig og senere krige.

Danske modtagere 
 Nedkastningschef Jens Toldstrup.
 Løjtnant i British Army, Jens Lillelund modtog medaljen for sit modstandsarbejde i Danmark under Anden Verdenskrig ved en ceremoni i London d. 17. september 1948 
 Havnefoged Holger Christen Jensen for sin indsats på invasionsfronten i Frankrig og før den tid i Island og England.
 Modstandsmand Bent Faurschou Hviid (Flammen) blev tildelt udmærkelsen posthumt i 1951.
 Modstandsmand Jørgen Haagen Schmith (Citronen) blev ligeledes posthumt tildelt udmærkelsen i 1951.

Referencer

Eksterne henvisninger 

 

Ordener, dekorationer og medaljer fra USA
Etableret i 1945
Ophørt i 1961
Peter Bieri

Peter Bieri med pseudonymet Pascal Mercier (født den 23. juni 1944 i Bern, død 27. juni 2023) var en filosof og forfatter fra Schweiz, der modtog flere litterære priser og udmærkelser.

Hans akademiske karriere begyndte med studier i filosofi, klassisk filologi og indologi. Han beskæftigede sig særligt med tidsfilosofi og erkendelsesteori. Efter at være blevet doktor i filosofi blev han ansat ved bl.a. Ruprecht-Karls-Universität Heidelberg, Philipps-Universität Marburg og Freie Universität Berlin, indtil han i 2007 opgav universitetskarrieren i 2007.

Hans roman Nattog til Lissabon blev i 2013 filmatiseret af Bille August.

Værker oversat til dansk 
 Nattog til Lissabon (tysk: Nachtzug nach Lissabon, 2004). Tiderne Skifter, 2007. 
 Perlmanns fortielser (tysk: Perlmanns Schweigen, 1995). Tiderne Skifter, 2008. 
 Lea (tysk: Lea, 2007). Tiderne Skifter, 2009. 
 En måde at leve på - Om mangfoldigheden i menneskelig værdighed (tysk: Eine Art zu leben - Über die Vielfalt menschlicher Würde, 2013). Forlaget THP, 2021.

Noter

Eksterne henvisninger 
 Pascal Mercier på Forfatterweb.dk
 Tiderne Skifter om Pascal Mercier

Filosoffer fra Schweiz
Romanforfattere fra Schweiz
Tysksprogede forfattere
Personer fra Bern
Pseudonymer
Otto Käszner

Otto Georg Käszner (født 2. juli 1938 i Horsens, død 11. november 2019 på Hillerød Hospital efter kort tids hjertesygdom.) var en dansk arkitekt, der fra 1989 til 1998 var stadsarkitekt i Københavns Kommune. 

Käszner var søn af murermester Ernst Georg Wilhelm Käszner (1900-1970) og Ruth Andersen (1901-1971).  Han tog realeksamen fra Horsens Statsskole 1954, blev murersvend 1958 (W. Käszner & Søn) og bygningskonstruktør fra Horsens Bygmesterskole 1959. Han gik på Kunstakademiets Arkitektskole i København fra 1963 til 1966, hvor han tog afgang. Han var ansat hos Arne Jacobsen 1960-61 og Erik Korshagen 1968-72, arbejdede i Housing Research and Development Unit, University of Nairobi, Kenya 1972-76; Bura Project, National Irrigation Board, Nairobi, Kenya 1976-79 og i Københavns Kommune, Stadsarkitektens Direktorat fra 1979. Han var vicestadsarkitekt 1986-89 og stadsarkitekt 1989-98. Efter ham blev embedet nedlagt; dog er det blevet genoprettet med færre beføjelser 2001.

Undervejs var han på korttidsmissioner for Danida 1981-86, formand for Styringsgruppen for opmåling og restaurering af dansk arkitektur i Tranquebar og medlem af Miljøministeriets bygningskulturudvalg 1989-90. Han fik Nykredits opmuntringslegat sammen med stadsingeniør Jens Rørbech for renovering af Københavns pladser. 

Han blev gift 8. september 1962 i København med sygeplejerske Jonna Tove Lundahl (født 7. september 1940 i Sankt Mariæ sogn, Helsingør), datter af frisørmester Carl Gunnar Lundahl (født 1911) og Rigmor Elvira Lundahl (født Larsen 1910) viet i Gurre Kirke, 1936. 

I 1986 flyttede Otto og Jonna ind i det stråtækte hus fra det 18. århundrede i Usserød i Hørsholm kommune, hvor arkitekt og designer Poul Henningsen boede indtil sin død i 1967.

Værker 
 Renovering af Københavns pladser, herunder Gammel Strand (1990), Vimmelskaftet (1990), Gammeltorv/Nytorv (1992), Sankt Hans Torv og Kongens Nytorv (1992)
 Renovering af Strøget og Strædet (1989-93)

Konkurrencer 
 Hovedbibliotek i Gent (1969, indkøbt, sammen med Erik Appel, N. Truelsen og N.O. Vorting)
 Administrationsbygninger for Kreditforeningen Danmark (1980, 2. præmie, sammen med Niels Randsborg)
 Byfornyelse i Esbjerg (1981, 1. præmie, sammen med Bo Vagnby og civilingeniør Anker Lohman)

Publikationer 
 (sammen med Hans Helge Madsen), Den præmierede by, København: Arkitektens Forlag 2003.

Kilder 

 Weilbachs Kunstnerleksikon 1994

Eksterne henvisninger 
Weilbachs Kunstnerleksikon, 1994
 

Personer fra Horsens
Arkitekter fra Danmark
Stadsarkitekter i København
Faglitterære forfattere fra Danmark
Personer i Kraks Blå Bog (afdøde)
Dansksprogede forfattere fra Danmark
Smart

Smart eller SMART har flere betydninger:

 tillægsordet "smart" er nær-synonymt med "intelligent", se Intelligens
 Smart (bilmærke) – et bilmærke
 SMART-1 (og efterfølgende numre) – en rummission
 SMART-L – en skibsradar.
 Smartarmbånd - armbånd med avancerede funtioner.
 Smartphone - egenskaber fra mobiltelefon kombineret med egenskaber fra mobile computere.
 Smartur - et armbåndsur med avancerede funktioner.

Se også
 Smart enhed
Pensum (undervisning)

Pensum er indholdet af en formel uddannelse, omfattende beskrivelse af og et tidsbestemt krav for gennemgang af læse- og studieplaner, blandt andet undervisnings-og lærestof, relevante kurser, ekskursioner etc., på skoler, gymnasier og universiteter.

Pensum
Eksamination
Benådning

Benådning (Pardon) er i juridisk sammenhæng fritagelse fra eller nedsættelse af en pådømt straf.

I Danmark er benådning reguleret ved 1953-Grundlovens paragraf 24 hvor der står "Kongen kan benåde og give amnesti. Ministrene kan han kun med folketingets samtykke benåde for de dem af rigsretten idømte straffe."
Dansk benådning er set ved Retsopgøret efter besættelsen hvor to dødsdømte kvinder fik ændret straffen til livsvarigt fængsel. De blev senere løsladt.

Se også 
 Tiltalefrafald

Litteratur

Henvisninger 

Retsvidenskab
Mellemskole

En mellemskole er en skole, som elever i visse lande går i efter grundskolen og før gymnasiet eller anden videregående uddannelse. Elevernes alder varierer i landene og nogle gange også i de enkelte lande. I Israel og Japan dækker mellemskolen 7.-9. klasse, i Rusland 5.-9. klasse og i USA typisk 6.-8. klasse. Andre lande som  Danmark har ikke længere mellemskoler, og eleverne går i grundskolen til gymnasiet eller anden videregående uddannelse.

Danmark 
Mellemskolen blev indført i Danmark med skoleloven af 1903 efter norsk forbillede, som en bro mellem folkeskole og gymnasium, og den blev afskaffet ved skoleloven af 1958.

Mellemskolen var 4-årig fra 6. til 9. klasse og sluttede med mellemskoleeksamen, som gav adgang til gymnasiet. Elever, der ikke søgte gymnasiet, kunne supplere med realeksamen, som var en 1-årig overbygning i 10. skoleår.

Kritik af inddeling efter boglige evner allerede i 11-årsalderen førte til, at skoleloven af 1937 indførte »fri mellem« (FM) en eksamensfri mellemskole som alternativ til eksamensmellemskolen (EM).

Da mellemskolen blev afskaffet med 1958-loven (sidste mellemskoleeksamen var i 1962), blev realskolen gjort 3-årig (8.-10. klassetrin). Undervisningspligten var stadig kun på syv år. Men snart fandt man i de enkelte skolevæsener på at genindføre den model med deling af elever, der var tilsigtet afskaffet, idet der i 6. og 7. klasse kunne vælges A (almen), B (boglig) eller C (udelt klasse). Forældrene kunne vælge at lade en klasse fortsætte  udelt, men lærerne argumenterede ofte kraftigt for at foretage en deling. B-klasser fortsatte i princippet uændret som realklasser. På en måde levede mellemskolen videre i A-klasser (svarende til FM) og B-klasser (svarende til EM), indtil realeksamen blev afskaffet ved skoleloven af 1975. Nu blev undervisningspligten hævet til ni år.

Referencer

Eksterne henvisninger
Lucky Star (manga)

er en japansk firepanelstegneseriestribe manga af Kagami Yoshimizu. Striben er blevet udgivet som serie i Kadokawa Shotens Comptiq magasin siden januar 2004. Cameo-striber er blevet udgivet i andre magasiner så som Shōnen Ace med flere. Som med mange andre firepanelstegneserier er der ingen handling, og historien er derfor i stedet fokuseret på figurernes daglige liv.

I august 2005 blev der udgivet et hørespil baseret på serien, og i december 2005 blev et Nintendo DS-spil med titlen Lucky Star Moe Drill udgivet. En efterfølger med titlen Shin Lucky Star Moe Drill blev i maj 2007 også udgivet til Nintendo DS, og et PlayStation 2-spil i genren visual novel blev efterfølgende udgivet i januar 2008. En anime baseret på serien, blev produceret af Kyoto Animation over 24 afsnit, på Chiba TV i Japan fra den 8. april 2007 og frem til den 16. september 2007. En light novel blev udgivet i september 2007. Anime'en er blevet licenseret i USA af Kadokawa Pictures og bliver udgivet af Bandai Entertainment; fra den 16. marts 2009 er alle seks DVD'er blevet udgivet. Et original video animation (OVA) afsnit blev udgivet den 26. september 2008 sammen med et hørespil. Bandai Entertainment udgav OVA'en med engelske undertekster den 4. august 2009.

Referencer

Eksterne henvisninger 

 
 Lucky Star OVA officiel hjemmeside 
 Lucky Star DataBase  
 Kadokawa's hjemmeside for videospillet  
 Lucky Star PS2 visual novel hjemmeside 
 Officiel engelsk anime hjemmeside
USA's nationale sikkerhedsråd

USA's nationale sikkerhedsråd (Engelsk.The White House National Security Council (NSC)) er det vigtigste forum som præsidenten bruger når han mødes sammen med sine senior nationale sikkerhedsrådgivere og medlemmer af kabinettet, og det er en del af præsidenten for De Forenede Staters udøvende embede (Engelsk: Executive Office of the President of the United States). Siden dets opståen under præsident Harry S. Truman har dets rolle været at rådgive og hjælpe præsidenten med spørgsmål vedrørende national sikkerhed og udenrigspolitik. Rådet tjener også som præsidentens vigtigste organ til at koordinere disse politikker med forskellige regeringsagenturer. Mange andre lande har lignende sikkerhedsråd.

Referencer

Eksterne henvisninger 
 Official National Security Council website
 White House Office, National Security Council Staff Papers, 1948-1961, Dwight D. Eisenhower Presidential Library 
 Homeland Security Watch (www.HLSwatch.com) provides current details on the NSC as it pertains to homeland security.

Den amerikanske præsidents udøvende embede
Det Hvide Hus
La Toya Jackson

La Toya Yvonne Jackson (født 29. maj 1956 i Gary, Indiana) er en amerikansk sangerinde, skuespiller og forfatter. Hun er datter af Joseph og Katherine Jackson og søster til Rebbie, Jackie, Tito, Jermaine, Marlon, Brandon, Michael, Randy og Janet Jackson. Sammen med Michael og en masse andre amerikanske kunstnere har hun sunget sangen We Are the World i forbindelse med indsamlingsfonden USA for Afrika.

Eksterne henvisninger 

 

Personer fra Gary 
Michael Jackson
Sangere fra USA
Skuespillere fra Indiana
Sangskrivere fra USA
José Joaquín Trejos Fernández

José Joaquín Trejos Fernández (18. april 1916 – 12. februar 2010) var præsident i Costa Rica i perioden 1966-70.

Costa Ricas præsidenter
Politikere fra Costa Rica
Leningrad (band)

Leningrad () er et russisk band, som blev dannet i Sankt Petersborg i 1997 af Sergej Sjnurov.

Diskografi

Studiealbum 
 1999: Пуля
 1999: Мат без электричества
 2000: Дачники
 2001: Маде ин жопа
 2001: Пуля +
 2002: Пираты XXI века
 2002: Точка
 2003: Для миллионов
 2004: Бабаробот
 2005: Huinya
 2005: Хлеб
 2006: Бабье лето
 2007: Аврора
 2011: Хна
 2011: Вечный огонь
 2012: Рыба
 2012: Вечерний Ленинград
 2014: Пляж наш
 2014: Фарш

Koncertalbum 
 2003: Ленинград уделывает Америку
 2008: Ленинград на НАШЕм радио
 2008: Концерт в ДС 'Юбилейный' 
 2008: ГлавClub
 2010: Последний концерт Ленинграда
 2012: Зелёный театр

Singler 
 2000: Новый год
 2014: Крым
 2015: Like
 2015: Восхитительно 2015: Карасик
 2015: Бомба 2015: Отпускная
 2015: Патриотка 2015: Вип 2015: Красная смородина
 2015: Молитвенная
 2015: ЗОЖ 2015: Самая любимая 2016: Экспонат 2016: В Питере — пить 2016: С добрым утром, малыши!
 2016: Сиськи 2016: Очки Собчак 2016: Обезьяна и Орёл 2016: Начинаем отмечать! 2017: Кольщик 2017: Экстаз 2017: Ч.П.Х. Kompilationer 
 2001: Я бухаю, но могу ускориться 2004: (Не)полное собрание сочинений. Том I 2014: Лучшее Vhs 
 2002: Череп и гости Dvd 
 2005: Ленинград уделывает Америку 2007: Ленинград. Клипы 2007: Ленин-град жив!!! 2010: Последний концерт Ленинграда''

Kildehenvisninger

Eksterne henvisninger 

 

Rockgrupper fra Rusland
Musikgrupper fra 1997
Punkgrupper
Sankt Petersborg
Gravsted

Et gravsted er et sted hvor et menneske ligger begravet. Det er ofte på en kirkegård, men liget kan også blive brændt, hvorefter man vælger om man vil begrave asken eller ikke.

Begravelsespladser
Richard Thorpe

Richard Thorpe (oprindeligt Rollo Smolt Thorpe) (24. februar 1896 i Hutchinson, Kansas – 1. maj 1991), var en amerikansk skuespiller og filminstruktør. 

Thorpe blev tilknyttet filmselskabet MGM fra 1930'erne og instruerede film indenfor mange vidt forskellige genrer.

Blandt Thorpes værker er film som: The Great Caruso (1951), Follow The Boys (1963) og The Last Challenge (1967). Han var også instruktør på to af Elvis Presleys film, Jailhouse Rock (1957) og Fun In Acapulco (1963).

Andet 
Som en påskønnelse af sit bidrag til filmverdenen har Thorpe en stjerne på Hollywood Walk of Fame ud for nr. 6101 på Hollywood Boulevard.

Eksterne henvisninger 
 

Skuespillere fra USA
Filminstruktører fra USA
Hollywood Walk of Fame
Tønde (beholder)

En tønde er en beholder, der har form som en cylinder, der buler ud på midten.

Opbygning 
En traditionel tønde er lavet af en bødker af træstave, der udgør tøndens side, samt en bund (og evt. en top). Stavene holdes sammen af en række tøndebånd af jern om tønden.

Geometri 
Geometrisk er tøndens sider ofte (tilnærmet) parabolske, et "udsnit" af parabler. Så en tønde beskrives ved højde (h), diameter i bunden (d) og diameter på midten (D). D er den længste afstand, man kan måle vandret i den stående tønde.

En cylinder er en tønde, hvor d=D. 

Kender man disse tre mål, kan man beregne rumfanget (V) og arealet (A) ved hjælp af formler:

Rumfang 
 V = volumen
 d = diameter i endeflader
 D = diameter på det bredeste sted af tønden
 h = højden af tønden

V = (π*h)/15*(2*D2 + D*d + 3/4 * d²)

Overfladen 
 A = areal
 d = diameter i endeflader
 D = diameter på det bredeste sted af tønden
 h = højden af tønden
A = π/6 (4*h*D+2*h*d+3*d²)

eller

A = π/3*h*(2*D+d) + π/2*d²

Fad 

Et fad er en trætønde med et vist rumfang, som øl, vin, hedvin, whisky, cognac og andre drikke bliver opbevaret i under gæring og lagring.

Fadet har stor betydning for smagen og er ofte af eg, hvis garvesyre præger indholdet markant.

Verdens største vinfad er Kæmpetønden i Dürkheim, der findes i den tyske by Bad Dürkheim og måler 13,5 m i diameter. Den anvendes dog ikke til vin, men indeholder i stedet en restaurant.

Se også 
 Tønde (rummål)
 Fustage
 Ølfloden i London

Beholdere
Køkkenudstyr
Alkoholiske drikke
Væskebeholdere
Byglandsfjorden

Byglandsfjorden er en sø i kommunene Evje og Hornnes og Bygland i Agder fylke i Norge. Den er en del af Otrasystemet og strækker sig fra Vassenden i syd til Ose i nord. Om sommeren trafikeres søen fra Byglandsfjord til Ose af veterandampbåden Bjoren som er verdens eneste træfyrede passagerdampbåd som fortsat går i rutetrafik.

Riksvei 9 går langs østsiden af Byglandsfjorden; Ved Fånefjell går vejen gennem en tunnel, Fånefjelltunnelen som er fra 1962 og er 611 m lang. Fånefjell kommunikationshistorisk et specielt sted fordi det her ses fire forskellige vejforløb: forbi på indersiden, over, rundt på ydersiden og gennem fjeldet.

Fjorden er også habitat for den stedegne laksefisk byglandsfjordbleke, som lever hele livet i ferskvand. På grund af sur nedbør har denne fisk ikke ynglet naturligt siden midten af 1970'erne og stammen er helt afhængig af udtsætning for at overleve.

Navnet Byglandsfjorden bruges om hele den 37 km lange flodstrækning til Ose. Den øvre del nord for Storstraumen kaldes også Åraksfjorden.

Dele af Åraksfjorden har navnene Bjåfjorden (i syd) og Sandnesfjorden.

Den sydligste del af Byglandsfjorden kaldes Årdalsfjorden.

Byglandsfjorden blev reguleret til vandkraftmagasin i 1912 og har en reguleringshøjde på 5 meter. Magasinet rummer 212,3 mill. m³. Kraftværkerne Vigelandsfoss, Hunsfoss, Steinsfoss, Nomeland og Iveland bruger alle vand fra magasinet.

Kilder og henvisninger

Setesdal
Fjorden
Søer i Agder
Södermanland-klassen

Den svenske Södermanland-klassen er en dieselelektrisk ubådsklasse, som består af HMS Södermanland og HMS Östergötland. Disse to ubåde var oprindeligt ubåde af af Västergötland-klassen fra 1987-1990. De to enheder blev omfattende moderniseret i 2003-2004 på Kockums værftet og blev herefter omtalt som Sødermanland-klassen. De to andre enheder af Västergötland-klassen blev solgt til Singapore og blev ikke opgraderet til samme standard som Södermanland-klassen. Trykskroget blev skåret i to, og et 12 meter langt modul med et luftuafhængigt fremdrivningssystem blev indsat. Hjørnestenen i dette fremdrivningssystem er en Stirlingmotor, som er koblet til en elektrisk generator, som drives ved at brænde diesel med flydende ilt, dette system gør ubådene i stand til at forblive neddykket i flere uger, i modsætning til tidligere da grænsen var enkelte dage.

Skibe i klassen

Kilder 
 Janes Fighting Ships 2004-2005 by Stephen Saunders ()

Referencer, kilder og eksterne links 
 Kockums: Södermanland-klassen)  
 Kockums: AIP Stirlingmotoren  

Undervandsbåde
Krigsskibe fra Sverige
Hans Christian Joachim Gram

Hans Christian Joachim Gram henviser til:

 Christian Gram (1853-1938), dansk bakteriolog
 H.C. Gram (1890-1965), dansk kliniker
Herlev Teaterbio

Herlev Teaterbio er en biograf og teatersal fra 1959 i Herlev Bymidte. Biografen omgik en ombygning i 2003. I bygningen som kaldes Paletten ligger også Herlev Musikskole, Herlev Billedskole og ingeniørfirmaet Wessberg, som også har stået bag bygningen.

Herlev Revy og Teater har i næsten 20 år stået for at opføre en større musical i foråret.

Eksterne links 
Herlev Teaterbio

Teaterbio
Etableret i 1959
Biografer i Danmark
Teatre i København